Държавен вестник, бр. 45, 2012 г., стр. 59

БРОЙ  45	
Д Ъ Р Ж А В Е Н  В Е С Т Н И К 	
СТР.  59  
към датата на прекратяване на договора – ко­
гато обектът, с който се извършва дейността от 
обществен интерес, е собственост на държавата, 
общината или публичноправната организация;
2. не дължи обезщетение на частния парт­
ньор – когато обектът, с който се извършва 
дейността от обществен интерес, е собственост 
на частния партньор. 
(3) В случаите по ал. 2, т. 1 публичният 
партньор не дължи обезщетение, когато към 
датата на прекратяването на договора пазар­
ната стойност на обекта се е намалила спрямо 
пазарната стойност към датата на сключване­
то на договора и намаляването е резултат от 
причината, поради която договорът за ПЧП е 
прекратен.
(4) В случаите по ал. 2, т. 2 частният парт­
ньор дължи възстановяване на получената до 
датата на прекратяване на договора финансова 
подкрепа за инвестиционните разходи в изпъл­
нение на договора.
(5) При определяне на размера на дължи­
мото обезщетение се вземат предвид размерът 
на амортизационните отчисления и наличните 
финансови активи на частния партньор. 
Чл. 64. (1) Независимо от обезщетенията 
по чл. 63, с договора за ПЧП се договарят 
неустойки за предсрочното му прекратяване.
(2) С договора за ПЧП се определят сро­
ковете и редът за изплащане на дължимите 
обезщетения и неустойки. Обезщетенията по 
чл. 63, ал. 1 и 2 се изплащат на равни годиш­
ни вноски за оставащия период от срока на 
прекратения договор, когато с договора не е 
определено друго. 
Чл. 65. (1) Не се дължи обезщетение в 
случаите на предсрочно прекратяване на дого­
вора по причина, за която никоя от страните 
не отговаря.
(2) Когато предсрочното прекратяване на 
договора по ал. 1 е поради погиване на обекта, 
с който се извършва дейността от обществен 
интерес, и обектът е собственост на държавата, 
общината или публичноправната организация, 
частният партньор има право да получи част 
от застрахователното обезщетение в размер 
на невъзстановените инвестиционни разходи.
Чл. 66. (1) Във всички случаи на прекратя­
ване на договора за ПЧП частният партньор е 
длъжен да предаде обекта, с който се извършва 
дейността от обществен интерес, когато той е 
собственост на държавата, общината или пуб­
личноправната организация, както и имотите 
или частите от имоти за извършване на до­
пълнителна стопанска дейност по чл. 9, ал. 1, 
т. 2 заедно с приращенията и подобренията, на 
публичния партньор. Частният партньор няма 
право на задържане върху обект при прекра­
тяване на договор за ПЧП.
(2) Обектът се предава в срок, определен с 
договора, но не по-дълъг от срока по чл. 62, ал. 2.
(3) При отказ или невъзможност на част­
ния партньор да предаде обекта, публичният 
партньор назначава комисия за съставяне на 
констативен протокол, с който се констати­
ра състоянието на обекта и се удостоверява 
отказът или невъзможността за предаване. 
Протоколът е основание за издаване на запо­
вед за изземване на обекта по реда на Закона 
за държавната собственост или на Закона за 
общинската собственост.
(4) От датата на приемане на обекта, а в 
случаите по ал. 3 – от датата на изземването:
1. обектът – държавна собственост, пре­
минава в управление на съответния областен 
управител или на друго лице, определено с 
нормативен акт, с акт на Министерския съвет 
или в акта за държавна собственост;
2. обектът – общинска собственост, преми­
нава в управление на кмета на община;
3. обектът – собственост на публичноправна 
организация, преминава в нейно владение.
Чл. 67. За неуредените случаи относно 
сключването, изпълнението, изменението и пре­
кратяването на договорите за ПЧП се прилагат 
съответните разпоредби на Търговския закон и 
на Закона за задълженията и договорите.
Г л а в а  ш е с т а
ИКОНОМИЧЕСКИ БАЛАНС НА ДОГОВО­
РИТЕ ЗА ПЧП
Чл. 68. (1) При сключването на договор 
за ПЧП се определя икономически баланс на 
ПЧП, който представлява равновесието меж­
ду ползите за страните и разпределението на 
рисковете между тях.
(2) Определеният в договора икономически 
баланс на ПЧП се поддържа през целия срок 
на договора.
(3) При сключването на договора, в съот­
ветствие с обявлението, се определят обстоя­
телствата от фактически или правен характер, 
свързани с обекта, с дейността или с услугата 
от обществен интерес, при настъпването или 
изменението на които икономическият баланс 
би бил нарушен. 
(4) Икономическият баланс може да бъде 
нарушен и когато:
1. в резултат на промени в законодателството 
или с акт на регулаторен орган са се проме­
нили условията за финансиране, строителство, 
управление или поддържане на обекта, с който 
се извършва дейността от обществен интерес, 
и/или условията за предоставяне на услугата 
от обществен интерес;
2. в резултат на непреодолима сила се пре­
установят дейности по договора; 
3. погине целият или част от обекта, с 
който се извършва дейността от обществен 
интерес, или настъпи обективна невъзможност 
за ползването му по предназначение, освен в 
случаите, когато погиването или обективната 
невъзможност се дължи на виновно действие 
или бездействие на частния партньор;
4. възникне опасност за националната си­
гурност и отбраната на страната, за околната 
среда, за човешкото здраве, за защитените те­
ритории, зони и обекти и за обществения ред.